ועדת הכספים, כנסת 20, פרוטוקול מספר 542, 2016-12-07 18:00

משה גפני: אני מחדש את הישיבה.

משה גפני: אני מקדים את פרק ח' (מסים), סעיפים 98 עד 101 – מיסוי ותשלום דמי ביטוח לאומי של חברי קיבוץ.

משה גפני: בפרק ח' של חוק ההסדרים עלה העניין הזה של מיסים של חברי קיבוץ.

משה גפני: אני לא העליתי את זה לסדר היום.

משה גפני: דיברתי עם אנשים מכל שכבות האוכלוסייה שמאכלסת את הבניין הזה.

משה גפני: אמרו לי שאם יגיעו להסדר עם הקיבוצים, לא יהיה צריך בכלל את החוק, ואם לא יגיעו להסדר, יצטרכו לפצל את זה, כי אי אפשר לקיים דיון כזה במסגרת חוק ההסדרים.

משה גפני: שמתי את זה על סדר היום.

משה גפני: אתמול התעניינתי אם הגיעו להסדר.

משה גפני: אמרו לי שלא.

משה גפני: היום הודיעו לי שהגיעו להסדר אתמול בלילה.

משה גפני: מה שחשבתי לעשות זה לפצל את החוק.

משה גפני: בלאו הכי לא יתקיים עכשיו דיון.

משה גפני: למה לפצל את החוק?

משה גפני: כי ברגע שיש הסדר יש חוק חדש.

משה גפני: מה שעבר בקריאה הראשונה איננו רלוונטי לגבי מה שהולך לעבור לקריאה השנייה והשלישית.

משה גפני: כדי להעביר חוק חדש אנחנו צריכים ללמוד אותו, אנחנו צריכים לקיים דיונים.

משה גפני: זה דבר שלא יכול להיעשות ביום או ביומיים.

משה גפני: אנחנו היום היינו צריכים להצביע.

משה גפני: לא נוכל למצות את הדיון בחוק הזה.

משה גפני: אני מודיע שאני מחויב להסדר שאליו הגיעו.

משה גפני: החוק יחוקק ברוח ההסדר שעליו אנחנו מדברים.

משה גפני: לא יהיה שינוי בחוק, אלא אם כן מדובר בשינוי משפטי, נוסחי, או בדברים שהוועדה עושה באופן קבוע.

משה גפני: לא נעשה שינוי מהותי מבלי שתהיה הסכמה.

משה גפני: אני חשבתי שצריך לפצל את זה.

משה גפני: כשנסיים את חוק ההסדרים, נתחיל בדיון.

משה גפני: ביקשו ממני לא לפצל.

משה גפני: אני אומר לכם שזה נזק, מכיוון שכשאתה מפצל החוק עולה היום, מחר, בעוד שבוע, בעוד שבועיים, הוא נמצא על השולחן.

משה גפני: אם יש התחייבות של יו"ר הוועדה להסדר ולחוק הזה, זה אומר שהוא ייגמר.

משה גפני: אני מכבד את אלה שביקשו ממני, לכן לא יתקיים היום דיון.

משה גפני: אני אקיים התייעצויות אם לפצל או להשאיר את זה ככה.

משה גפני: אם נצביע על חוק ההסדרים, החוק הזה יורד מסדר היום.

משה גפני: אם לא נפצל, לא יהיה חוק.

חיים ילין: אני חושב שדברים כאלה לא צריכים להגיע לחקיקה.

חיים ילין: דברים כאלה באים בתקנות.

חיים ילין: צריך לבוא, לשבת ולדון.

חיים ילין: הדבר הזה לא קרה.

חיים ילין: אם אתה מפצל, מה שנכתב מגיע לדיון.

חיים ילין: מה הסכנה שאני חושש ממנה?

חיים ילין: שתוך כדי הדיונים על החוק ישונו דברים ללא הסכמה.

חיים ילין: את זה אני רוצה למנוע.

משה גפני: אני מתחייב ששום דבר לא ישתנה בלי הסכמה.

חיים ילין: אי אפשר להביא דיון כזה בחוק ההסדרים.

חיים ילין: תקנות לא יכולות לבוא בחוק ההסדרים.

מנואל טרכטנברג: אני רוצה לברך על עצם העובדה שהגיעו להסכם.

מנואל טרכטנברג: דבר כזה שנוגע למהותו של הקיבוץ, שזה אחת מיצירות הפאר של הציונות וההתחדשות היהודית בארץ ישראל ב-100 השנים האחרונות, לא עושים במחטף ובכפייה.

מנואל טרכטנברג: אני מברך את שני הצדדים שהגיעו להסכם, גם אם זה בדקה ה-90.

מנואל טרכטנברג: מכיוון שההסכם הזה בא לעולם לא בקלות, ומכיוון שאנחנו חרדים למה שיהיה בהמשך, הוועדה תדון בלשון ההסכם כפי שהובא לכאן.

מנואל טרכטנברג: אני מבקש לשמוע משני הצדדים התחייבות לכך שהם עומדים מאחורי ההסכם הזה, שהם לא ישנו אותו בעת שזה יובא לוועדה.

מנואל טרכטנברג: הוועדה תהיה רשאית לדון, לשנות.

מנואל טרכטנברג: אולי, אדוני היושב-ראש, שתהיה אמירה שלך שתביא את זה לדיון מיד בתום דיוני התקציב.

משה גפני: מאה אחוז.

עמר בר-לב: החשש הוא שברגע שזה יידחה יעלו עוד נושאים ועוד נושאים, כולל מגורמים אחרים.

עמר בר-לב: אדוני היושב-ראש, אני מציע שתמצא זמן לשבת עם שני הצדדים, כדי שלפחות אתה תדע שמה ששמעת יקוים.

איתן ברושי: יש סעיפים שנוגעים לא רק לקיבוצים, גם למושבים שיתופיים ולמושבים.

איתן ברושי: יש מנהיגות ברורה לתנועה הקיבוצית.

איתן ברושי: נדרשת הכנה רצינית.

איתן ברושי: אתה צודק, הושקע מאמץ גדול להגיע עד הלום.

איתן ברושי: אני מברך את משה אשר ואת אנשי התנועה.

איתן ברושי: עכשיו, כשזה הופך להיות חוק של ועדת כספים, צריך להבין שנדרשת פה עוד עבודה, לכן צריך לקבל את דעתך, אדוני היושב-ראש, ואני מודה לך.

מיכל בירן: אני מברכת על זה שהגעתם להסכמות, אבל אני לא מבינה את הצורך להיחפז ממש ברגעים האחרונים.

מיכל בירן: כשמדובר בנושא של קהילות כל כך חיות ומורכבות, אני חושבת שלא יקרה שום דבר אם תוציאו את זה מסד הזמן הזה.

<עופרי שליו: השקענו הרבה מאוד שעות עם הנציגים של הקיבוצים.

<עופרי שליו: הגענו להסכם אחרי הרבה מאוד שעות של דיונים.

<עופרי שליו: התוצאה שהגענו אליה היא תוצאה טובה.

מנואל טרכטנברג: אנחנו ביקשנו שתגידו שאתם עומדים מאחורי ההסכם.

משה גפני: שלחתם טיוטה אלינו.

משה גפני: האם אתם עומדים מאחורי הטיוטה הזאת?

מנואל טרכטנברג: אנחנו מוכרחים לשמוע את הדברים האלה.

<ניר אמסל: אנחנו לא מגישים חוקים שאנחנו לא מאמינים בהם.

<ניר אמסל: החוק הזה הוא פיסקלי, יש חשיבות עליונה לזה שהוא יעבור במסגרת העברת תקציב המדינה.

<ניר אמסל: על אף בקשת חברי הכנסת אנחנו חושבים שנכון וצריך להעביר את זה במסגרת חוק ההסדרים.

איתן ברושי: למה משכתם את זה עד עכשיו?

איתן ברושי: מזמן יכולתם לסיים את הדיונים.

משה גפני: האם תעמדו מאחורי ההסכם הזה?

<ניר אמסל: אנחנו עומדים מאחורי הדברים, אנחנו רק מבקשים שזה יעבור במסגרת חוק ההסדרים.

<ניר אמסל: העבודה הייתה עבודה משותפת.

<ניר אמסל: שני הצדדים עבדו במשותף, בצורה מאומצת, בשביל להגיע להסכם שיוכל להיות במסגרת חוק ההסדרים הזה.

משה גפני: אני מברך את רשות המסים, את אגף התקציבים, את משרד האוצר.

משה גפני: משה, אתם עומדים מאחורי העניין הזה, בין אם הוא יחוקק בחוק ההסדרים, בין אם הוא יחוקק ביום אחר.

משה גפני: אני לא מדבר על כך שזה יחוקק בעוד שנה.

<ניר אמסל: אנחנו מבקשים שזה יחוקק במסגרת חוק ההסדרים.

<עופרי שליו: אנחנו עומדים מאחורי הדברים.

<ניר מאיר: סיימנו אתמול מו"מ ארוך ומתיש.

<ניר מאיר: הוא לקח 4 חודשים.

<ניר מאיר: אני יודע שלא היינו מגיעים לתוצאה בלי הדד-ליין של היום.

<ניר מאיר: אנחנו מחויבים להסכם, למרות שהוא מאוד קשה לנו.

<ניר מאיר: הוא מטיל עומס גדול מאוד על הקיבוצים, אבל הוא עושה את זה בדרך שאנחנו יכולים לשאת בה.

<ניר מאיר: הוא לא מפרק את המהות שלנו.

<ניר מאיר: אנחנו מחויבים לנוסח.

<ניר מאיר: אנחנו חוששים שאם הוא לא יאושר היום, הוא יספוג שינויים כאלה שלא נוכל להתמודד איתם.

<ניר מאיר: אנחנו מבקשים שהנוסח שהסכמנו עליו יתקבל עכשיו.

<דודו כוכמן: סעיף 62 נוגע למשק המשפחתי.

<דודו כוכמן: הסעיף הזה הוא מאוד מהותי.

<דודו כוכמן: אין לו אמנם השלכות כלכליות, אבל השינוי שמוצע בו הוא קיצוני ומאוד בעייתי.

<דודו כוכמן: אף אחד לא דיבר איתנו עליו.

<גיא גולדמן: הסכמנו להוריד את הסעיף.

<דודו כוכמן: אין בעיה אם הסכמתם להוריד אותו.

משה גפני: אני עושה עוול לכאלה שאמרתי להם שלא יתקיים דיון ובגלל זה הם לא הגיעו.

משה גפני: דיברנו על מתי הולכים לאשר את הנושא.

משה גפני: זה הנושא היחיד.

משה גפני: ביקשתי ממנהל הוועדה להגיד לאנשים לא לבוא.

משה גפני: אנחנו לא יכולים להיכנס לדיון על סעיף כזה או אחר.

משה גפני: אנחנו הולכים עם השכל הישר.

משה גפני: אנחנו שמחים על כך שיש סיכום.

משה גפני: אנחנו לא הולכים לדון על הסכם, אנחנו הולכים לדון על 18 עמודים של רשות המיסים.

משה גפני: אנחנו נעשה את זה, בעזרת השם, מיד כשהוועדה תוכל להתכנס.

משה גפני: ביום אחד נגמור את החוק.

משה גפני: אם זה יכול להיות בחוק ההסדרים, זה יהיה בחוק ההסדרים.

משה גפני: לא יהיה שינוי מהותי בחוק הזה.

משה גפני: החוק הזה יהיה ברגע שנוכל להתכנס.

משה גפני: אם נוכל עכשיו, נעשה עכשיו.

משה גפני: אם לא נוכל עכשיו, מיד אחרי זה נעשה.

משה גפני: אנחנו נקדיש לזה יום שלם.